polyglot-tagger/wikipedia-language-snippets-filtered huggingface dataset:
அதன்படி 1989 செப்டம்பர் 8 அன்று அதிகாலை 4.00 மணிக்கு நயினை ஸ்ரீ நாகபூஷணி அம்மன் தேவஸ்தான அறங்காவலர் சபைத் தலைவரும், தீவுப்பகுதி உதவி அரசாங்க அதிபருமான திரு. ஆறுமுகம் தியாகராசா அவர்களால் இங்கு கோயில் பணி துவக்கபட்டது. கோயிலுக்கான மூல விக்கிரகங்களைத் தமிழ்நாட்டின் திருவரங்கம் திரு. பழனியப்பன் ஸ்தபதியாரும் உற்சவத் திருமேனிகளை தமிழ்நாட்டின், சுவாமி மலை தேவசேனாதிபதி ஸ்தாபதியும் வார்த்துத் தந்தார்கள்.
முடிக்குரியவர்களினால் அன்றைய காலகட்டத்தில் சைவக் கோயிலுக்காக இக்காணி வழங்கப்பட்டது. காணியின் பரப்பளவு 3ஏக்கர் 6 பேர்ச்சாக இருந்தது. தற்போது 2 ஏக்கர் 6 பேர்ச்சாக உள்ளது. இக் காணியில் 1956 ஆம் ஆண்டு அளவில் தற்போது வழிபட்டில் உள்ள விநாயகரை வைத்து ஊர்மக்கள் வழிபட்டு வந்துள்ளனர். இக் காணியில் சிவாலயம் ஒன்று அமைக்க வேண்டும் என்ற எண்ணம் நெடுங்காலமாகவே அவர்களுக்கு இருந்து வந்துள்ளது.
திருக்கேதீஸ்வரத்துக்கு அடுத்தபடியாக இலங்கையின் பெரிய சிவாலயமாகவும், விசாலமான கர்ப்பக்கிருகத்துடன் நிர்மாணிக்கப்பட்ட சிவாலயமாக இது விளங்குகிறது. யானையும் சிலந்தியும் சிவனை வழிபட்டு ஈடேற்றம் பெற்ற திருவானைக்காவைப் பின்பற்றி “ஈழத்துத் திருவானைக்கா” என்று சிறப்பித்துக் கூறுமளவிற்கு கோவில்குளம் சிவாலயம் அகிலாண்டேஸ்வரி உடனுறை அகிலாண்டேஸ்வரரின் கோயில் அமைந்துள்ளது.
வவுனியா கோவிற்குளச் சைவ மக்களின் முயற்சியால் இச்சிவன் கோயில் சிவாலத்திற்குரிய அனைத்து அம்சங்களுடன் 15மில்லியன் ரூபா செலவில் புதிதாகக் கட்டப்பட்டது. நாற்பதுக்கும் மேற்பட்ட சிவாச்சாரியார்களைக் கொண்டு 1996 சனவரி 5 அன்று குடமுழுக்கு செய்யப் பெற்றது.
அகிலாண்டேஸ்வரி சமேத அகிலாண்டேஸ்வரர் திருக்கோவில் என்பது இலங்கையின், வன்னி நகரின் அண்மையில் உள்ள கோவில்குளம் கிராமத்தில் உள்ள ஒரு சிவன் கோயிலாகும்.
தி போஸ்ட் என்பது 2017 ஆண்டு வெளியான அமெரிக்க அரசியல் விறுவிறுப்புப் படமாகும் லிஸ் ஹன்னா மற்றும் ஜோஷ் சிங்கர் ஆகியோரால் எழுதப்பட்டு, தயாரித்து இயக்கியவர் ஸ்டீவன் ஸ்பில்பேர்க் ஆவார். இந்த படத்தின் நட்சத்திரங்களான மெரில் ஸ்ட்ரீப் கேதரின் கிராகாமாகவும், டொம் ஹாங்க்ஸ் பென் பிராட்லீயாகவும் முதன்மைப் பாத்திரங்களில் நடித்துள்ளனர். இவர்களுடன் சாரா பால்சன், பாப் ஓடென்ரிக், ட்ரேசி லெட்ஸ், பிராட்லி வைட்ஃபோர்ட், புரூஸ் கிரீன்வுட், கேரி கூன், மற்றும் மேத்யூ ரைஸ் ஆகியோர் துணைப் பாத்திரங்களில் நடித்துள்ளார். 1970களின் துவக்கத்தில் 30 ஆண்டுகள் நடந்த வியட்நாம் போர் குறித்து தி வாஷிங்டன் போஸ்ட் ஆசிரியர் குழு, அமெரிக்கா – வியட்நாம் நாடுகளின் உறவு தொடர்பான சில ரகசிய ஆவணங்களைக் கைப்பற்றி, ‘பெண்டகன் பேப்பர்ஸ்’ என்ற தலைப்பில் அடுத்தடுத்து செய்திகளை வெளியிடுவதற்கான முயற்சிகள் அதனால் ஏற்படும் சிக்கல்கள் என அப்போது உண்மையாக நடந்த கதையை அடிப்படையாக கொண்டு படம் எடுக்கப்பட்டுள்ளது.
அமெரிக்க அரசின் ராணுவ ஆய்வாளர் டேனியல் எல்ஸ்பெர்க் என்பவர் வியட்நாம் போர் தொடர்பான ரகசிய ஆவணங்களை தி நியூயார்க் டைம்ஸ் பத்திரிகைக்கு வழங்குவதிலிருந்து தொடங்குகிறது படம். பின்னர் அந்த ரகசிய ஆவணங்களை தி போஸ்ட் பத்திரிகையாளரால் கைப்பற்றப்படுகிறது. பிறகு அந்த ஆவணங்களை ஆராய்ந்து, அந்தச் செய்திகளை வெளியிடலாமா வேண்டாமா என்று கேத்தரின் கிரஹாமுக்கும் அந்தப் பத்திரிகையின் ஆசிரியர் பென் பிராட்லீக்கும் வாக்குவாதம் நடக்கிறது. இதழை லாபகரமாகவும், தரமாகவும் நடத்த வேண்டும். அதே நேரம், அரசையும் கோபித்துக்கொள்ளக்கூடாது என்று இரண்டு நிலைகளில் தவிக்கிறார் கேத்தரின் கிரஹாம்.
ரகசிய ஆவணங்கள் தொடர்பான செய்தியுடன் தி நியூயார்க் டைம்ஸ் வெளியான அதே நாளில், தி வாஷிங்டன் போஸ்ட் இதழில், அமெரிக்க அதிபர் நிக்ஸனின், முதல் மகள் ட்ரிஸியா நிக்ஸனின் திருமணச் செய்தி வெளியாகிறது. வியட்நாம் போர் தொடர்பான மிகப் பெரிய செய்தியை விட்டுவிட்டு, அதிபர் மகளின் திருமணம் என்ற சாதாரணச் செய்தியை வெளியிட்டதால், அந்தத் தாளை குப்பைத் தொட்டியில் போட்டுவிட்டு, தனது ஆசிரியர் குழுவினருடன் நாம் என்ன வேலை செய்கிறோம்?
இது உலகின் பழமையான 17 ஏரிகளில் ஒன்றாகும். இது சுமார் 20 லட்சம் ஆண்டுகள் பழமையானதாகும். வசுதோக் ஏரியைத் தவிர்த்து இதன் நீர்தான் மிகவும் பழமையானது ஆகும். இது மங்கோலியாவின் மிக முக்கியமான குடிநீர் இருப்பு ஆகும். இதன் நீரானது எவ்வித சிகிச்சைகளுக்கும் உட்படுத்தப்படாமல் குடிக்க ஏற்றது ஆகும். இதன் நீரானது நீண்ட ஆழத்திற்கு வெறும் கண்களால் பார்க்கக் கூடிய வகையிலே மிகவும் தூய்மையாக உள்ளது. இந்த ஏரியில் பைகால் ஏரியை காட்டிலும் குறைந்த வகை மீன்களே உள்ளன. யுரேசிய பெர்ச் , பர்போத் , லெனோக் , கோவுசுகல் கிரேலிங் போன்றவை இந்த ஏரியில் காணப்படும் முக்கியமான மீன் வகைகள் ஆகும். இதில் கோவுசுகல் கிரேலிங் இனப்பெருக்க காலங்களில் வேட்டையாடுதலால் பாதிக்கப்பட்டுள்ளது. இருந்தபோதிலும் ஏரியின் பெரும்பகுதி முழுவதும் இவ்வினம் அதிகமாக உள்ளது.
இந்த ஏரியானது பல்வேறு மலைகளால் சூழப்பட்டுள்ளது. இதில் உயரமான மலையானது புரன்கான்/மோங் சரிதக் ) ஆகும். இம்மலையின் கொடுமுடியானது ஏரியின் வடக்குப் பகுதியில் சரியாக உருசிய-மங்கோலிய எல்லையில் உள்ளது. ஏரியின் மேற்பரப்பானது குளிர்காலத்தில் முழுவதுமாக உறைந்து விடுகிறது. குளிர்காலத்தில் பனிப்பொழிவு கனரக வாகனங்களை சுமப்பதற்கு போதுமானதாக உள்ளது; பயண நேரத்தை குறைப்பதற்காக ஏரியின் மேற்பரப்பானது குறுக்கு வழியாகவும் குளிர்காலத்தில் பயன்படுத்தப்படுகிறது. எனினும் அவ்வாறு இப்போது செய்யப்படுவதில்லை. ஏனெனில் எண்ணெய் கசிவுகள் காரணமாகவும், வாகனங்கள் ஏரியில் மூழ்குவதன் காரணமாகவும் ஏரி அசுத்தமடைகிறது. கடந்த சில வருடங்களில் 30 லிருந்து 40 வாகனங்கள் வரை ஏரியில் மூழ்கியதாக கணக்கு எடுக்கப்பட்டுள்ளது.
இதன் வடிநிலம் மிகவும் சிறியதாக உள்ளது. இது சிறிய கிளைகளை மட்டுமே கொண்டுள்ளது. இதன் தென்பகுதியில் இருந்து எகு ஆறு உருவாகிறது. எகு ஆறு செலங்கே ஆற்றுடன் இணைகிறது. செலேங்கே ஆறு பைகால் ஏரியில் கலக்கிறது. இரு ஏரிகளுக்கு இடையில் நீரானது சுமார் 1000 கிலோமீட்டர் பயணிக்கிறது. 1,169 மீ கீழே இறங்குகிறது. எனினும் பார்வைக் கோடு 200 கி.மீ. மட்டுமே ஆகும். இதன் வடக்குப் பகுதி சைபீரிய தைகா காட்டின் தெற்குப் பகுதியில் அமைந்துள்ளது. இக்காட்டின் அதிகம் காணப்படும் மரம் சைபீரிய லார்ச் ஆகும்.
ஹோவ்ஸ்கோல் நீண்ட கால சுற்றுச்சூழல் ஆய்வு தளம் 1997ம் ஆண்டு ஏற்படுத்தப்பட்டது. ஒரு விரிவான ஆராய்ச்சித் திட்டம் விரைவில் தொடங்கப்பட்டது. இப்போது நீண்ட கால ஆய்வு தளங்களின் சர்வதேச இணையப் பகுதியாகும். ஹோவ்ஸ்கோல் எல்.டி.ஈ.ஆர்.எஸ். ஆனது மங்கோலியாவின் அறிவியல் மற்றும் சுற்றுச்சூழல் உள்கட்டமைப்புகளை வளர்ப்பதற்கு ஒரு இடத்தை வழங்குகிறது. காலநிலை மாற்றம் பற்றிய ஆராய்ச்சி, ஏரி மற்றும் அதன் நீர்நிலையை எதிர்நோக்கும் சில சுற்றுச்சூழல் சவால்களுக்கு நிலையான பதில்களை உருவாக்குதல் போன்றவற்றைச் செய்து வருகிறது.
மங்கோலியாவின் வடமேற்கில் உருசிய எல்லைக்கு அருகில் கிழக்கு சயான் மலைகளுக்கு அடிவாரத்தில் இந்த ஏரி அமைந்துள்ளது. இது கடல் மேல்பரப்பில் இருந்து 1,645 மீ உயரத்தில் உள்ளது. இதன் நீளம் 136 கி.மீ. மற்றும் ஆழம் 262 மீ ஆகும். இது நீர் கொள்ளளவின்படி ஆசியாவின் இரண்டாவது மிகப்பெரிய நன்னீர் ஏரியாகும். மங்கோலியாவின் நன்னீரில் கிட்டத்தட்ட 70% இந்த ஏரியில் தான் உள்ளது. உலகின் மொத்த நன்னீரில் 0.4% இந்த ஏரியில் உள்ளது. கதகல் நகரம் இந்த ஏரியின் தெற்கு இறுதியில் உள்ளது.
இது மத்திய ஆசிய ஸ்டெப்பிக்கும், சைபீரிய தைகாவிற்கும் இடைப்பட்ட பகுதியாக பாதுகாக்கப்படுகிறது. கோவுசுகலின் பாதுகாக்கப்பட்ட நிலையின் போதிலும், சட்டவிரோத மீன்பிடித்தல் பொதுவானதாக உள்ளது. கில் வலைகளுக்கு வணிக மீன்பிடிக்கு எதிரான தடைகள் எப்போதாவது தான் செயல்படுத்தப்படுகின்றன. இந்த ஏரி அமைந்துள்ள பரப்பானது உப்புத் தன்மையுடன் உள்ளபோதிலும் இதன் நீரானது நன்னீராக உள்ளது.
கோவுசுகல் அல்லது கோவுசுகல் தலாய் அல்லது தலாய் ஏழ் என்பது மங்கோலியாவில் உள்ள ஓர் ஏரி ஆகும். நீர் கொள்ளவின் அடிப்படையில் இது அந்நாட்டின் மிகப்பெரிய நன்னீர் ஏரியாகும். இது தங்கை ஏரி என்றும் அழைக்கப்படுகிறது.
இந்த ஏரியைச் சுற்றிலும் பலவகையான விலங்குகள் காணப்படுகின்றன. அவை இபெக்ஸ் காட்டாடு, அர்கலி, சிவப்பு மான், ஓநாய், வால்வரின், மஸ்க் மான், பழுப்புக் கரடி, சைபீரிய மூஸ் மற்றும் சேபல் உள்ளிட்டவையாகும்.
2012 டிசம்பர் 12 இல் உள்ளூராட்சி சபைகளின் எல்லைகளை நிர்ணயிக்க ஜயலத் திசாநாயக்கா தலைமையில் ஐந்து உறுப்பினர்கள் கொண்ட குழு ஒன்றை அரசு நியமித்தது. இதன் அறிக்கை 2015 சூன் 19 இல் சமர்ப்பிக்கப்பட்டது. இவ்வறிக்கையின் படி, உறுப்பினர்களின் எண்ணிக்கை 5,081 ஆக அதிகரிக்கப்பட்டது. 2015 ஆகத்து 21 இல் உள்ளூராட்சி சபைகளின் வட்டாரங்கள் பற்றிய வர்த்தமானி அறிவித்தல் வெளிவந்தது. புதிய வட்டாரங்கள் தொடர்பாக ஆயிரத்திற்கும் மேற்பட்ட முறைப்பாடுகள் கிடைத்ததை அடுத்து, இது குறித்து ஆராய்வதற்கு அசோக்கா பீரிசு தலைமையில் ஒரு குழுவை நியமித்தது. இக்குழுவின் அறிக்கை 2017 சனவரி 17 இல் சமர்ப்பிக்கப்பட்டது. திருத்தப்பட்ட வட்டாரங்கள் பற்றிய விபரங்கள் 2017 பெப்ரவரி 17 இல் அரச வர்த்தமானியில் வெளியிடப்பட்டன.
உள்ளாட்சி சபைகளின் ஆட்சிக் காலம் நான்கு ஆண்டுகள் எனினும், மேலும் ஓராண்டு காலம் ஆட்சியை நீடிக்க நடுவண் அரசுக்கு உரிமை உண்டு. 234 உள்ளாட்சி சபைகளுக்கு 2011 மார்ச் 31 இல் ஆட்சிக்காலம் முடிவடைந்தது, ஆனாலும் 2015 மே 15 வரை ஆட்சிக்காலம் நீடிகப்பட்டது. அதன் பின்னர் இச்சபைகள் கலைக்கப்பட்டு, அரசினால் நியமிக்கப்பட்ட சிறப்பு ஆணைக்குழுவிடம் இவற்றின் நிருவாகம் ஒப்படைக்கப்பட்டது. இதே போன்று 2015 சூலை 31 இல் ஆட்சிக் காலம் முடிவடைந்த மேலும் 65 உள்ளாட்சி சபைகளின் நிருவாகமும் இந்த ஆணைக்குழுவிடம் ஒப்படைக்கப்பட்டது. 2016 சூன் 30 இல் ஆட்சிக்காலம் முடிவடைந்த மேலும் 23 சபைகள் கலைக்கப்பட்டு அவற்றின் நிருவாகம் ஆணைக்குழுவிடம் ஒப்படைக்கப்பட்டது.
உள்ளூராட்சி சபைத் தேர்தல்கள் இலங்கையில் 2018 பெப்ரவரி 10 இல் இடம்பெற்றன. இத்தேர்தலில் 15.8 மில்லியன் வாக்காளர்கள் 341 உள்ளூராட்சி சபைகளில் இருந்து 8,356 உறுப்பினர்களைத் தெரிவு செய்தனர். அனைத்து உள்ளூராட்சி சபைகளுக்குமான தேர்தல்கள் இலங்கையில் ஒரே நாளில் நடத்தப்பட்டமை இதுவே முதற் தடவையாகும். இத்தேர்தலில் முதற்தடவையாக கலப்பு தேர்தல் முறை அறிமுகப்படுத்தப்பட்டது. இம்முறைப்படி, 60% உறுப்பினர்கள் வட்டாரங்களில் இருந்து நேரடியாகவும், 40% உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் தேர்ந்தெடுக்கப்படுவர்.
ஐக்கிய தேசியக் கட்சி ரணில் விக்கிரமசிங்க தலைமையில் யானை சின்னத்தில் போட்டியிட்டது. இக்கட்சிச் சின்னத்தில் சம்பிக்க ரணவக்க தலைமையில் ஜாதிக எல உறுமய கட்சியும் போட்டியிடுகின்றது. ரவூப் ஹக்கீம் தலைமையில் சிறீலங்கா முஸ்லிம் காங்கிரசு சில சபைகளில் ஐக்கிய தேசிய முன்னணியின் கீழும், சில சபைகளில் தனித்தும் போட்டியிட்டது. மனோ கணேசன் தலைமையில் தமிழ் முற்போக்குக் கூட்டணி சில சபைகளில் ஐக்கிய தேசிய முன்னணியுடனும், சில சபைகளில் ஏணி சின்னத்தில் ஒருமித்த முற்போக்கு கூட்டணி என்ற பெயரில் தனித்தும் போட்டியிட்டது.
கலப்பு வாக்குரிமையால் சில பிரதிகூலங்கள் இருப்பதாக சில சிறிய கட்சிகளும், சிறுபான்மைக் கட்சிகளும் முறைப்பாடு செய்ததை அடுத்து, 2017 ஆகத்து 25 இல் மேலும் ஒரு திருத்தச்சட்டத்தை அரசு கொண்டு வந்தது. இதன் படி, 60% உறுப்பினர்கள் வட்டாரங்கள் அடிப்படையில் நேரடியாகவும், 40% விகிதாசாரமுறையிலும் தேர்ந்தெடுக்கப்படுவார்கள்.
உள்ளூராட்சி சபைகளுக்கு கடைசியாக 322 சபைகளுக்கு 2011 ஆம் ஆண்டில் இடம்பெற்றது. முல்லைத்தீவு மாவட்டத்தில் இரண்டு சபைகளுக்கு ஈழப் போர் இடப்பெயர்வு காரணமாக நடைபெறவில்லை. 2011 இன் பின்னர் ஆறு புதிய உள்ளாட்சி சபைகள் தோற்றுவிக்கப்பட்டு, மொத்தம் 341 ஆக அதிகரிக்கப்பட்டன.
உள்ளூராட்சி சபைத் தேர்தல்களில் கலப்பு முறை வாக்களிப்பு முறையை அறிமுகப்படுத்த 2012 அக்டோபர் 10 இல் நாடாளுமன்றம் சட்டம் இயற்றியது. இதன் படி, 70% உறுப்பினர்கள் வட்டாரங்கள் அடிப்படையில் நேரடியாகவும், 30% விகிதாசாரமுறையிலும் தேர்ந்தெடுக்கப்படுவார்கள் என அறிவிக்கப்பட்டது.
ஐக்கிய மக்கள் சுதந்திரக் கூட்டணி வெற்றிலை சின்னத்தில் சில மாவட்டங்களிலும், இலங்கை சுதந்திரக் கட்சி கை சின்னத்தில் சில மாவட்டங்களிலும் போட்டியிட்டது. 1991 ஆம் ஆண்டிற்குப் பின்னர் முதல் தடவையாக இலங்கை சுதந்திரக் கட்சி தனது கை சின்னத்தில் போட்டியிட்டது.
இத்தேர்தல்களில் 70% வாக்களித்தனர். பெரும் வன்முறைகள் எதுவுமின்றி வாக்களிப்புகள் இடம்பெற்றன. முன்னாள் அரசுத்தலைவர் மகிந்த ராசபக்சவின் இலங்கை பொதுசன முன்னணி பெரும்பான்மையான சபைகளைக் கைப்பற்றியது.
உள்ளூராட்சி சபைத் தேர்தல்களில் போட்டியிடுபவர்களில் 25% பெண்களாக இருக்க வேண்டும் என 2016 பெப்ரவரியில் அரசு திருத்தச் சட்டமூலம் ஒன்றை நிறைவேற்றியது.
அகத்தியர் குள்ள முனிவர் என்பதால், அவர் தன்னை மலர்களால் பூஜை செய்யும் போது, தன் உயரத்தையும் குறைத்துக் கொண்டாராம் சிவன். அதன் காரணமாகவே அவர் உயரம் குறைவாக இருக்கிறார். இவருக்கு கடல் தீர்த்தத்தை கொண்டே பிரதான பூஜைகள் செய்யப்படுகின்றன. ஆண்டுதோறும் மாசிமகத்தன்று நடைபெறுகின்ற தீர்த்தவாரி திருவிழாவின்போது சுவாமி கடலுக்கு சென்று நீராடிவிட்டு திரும்புகிறார்.
சப்த சிவத்தலங்களை ஒரே நாளில் மூன்று மணி நேரத்தில் தரிசிக்கலாம் என்பர். இவை ஒன்றுக்கொன்று அருகாமையில் அமைந்துள்ளன. இவற்றைச் சப்த ரிசிகளான விசுவாமித்திரர், காசிபர், வசிஷ்டர், கௌதமர், அகத்தியர், அத்ரி, பிருகு ஆகியோர் வழிபட்டுள்ளனர்.
இக்கோயிலில் விநாயகர், முருகன் உடன் வள்ளி தெய்வானை, ஐயப்பன், தட்சணாமூர்த்தி, காலபைரவர், விஷ்ணு துர்க்கை, சரஸ்வதி, பிரம்மா, 63 நாயன்மார்கள் மற்றும் நவக்கிரகங்கள் ஆகிய சிற்பங்களும் உள்ளன.
தீர்த்தபாலீசுவரர் கோயில் என்பது இந்திய மாநிலம் தமிழ்நாட்டின் தலைநகர் சென்னையில், திருவல்லிக்கேணி புறநகர்ப் பகுதியில் அமைந்துள்ள ஒரு சிவன் கோயில் ஆகும். சப்த சிவத்தலங்களில் இதுவும் ஒன்றாகும்.
இத்தலத்து மூலவரும், அம்பாளும் இரண்டடி உயரத்தில் மிகவும் சிறிய உருவமாக உள்ளனர். சுவாமி சற்றே இடப்புறம் சாய்ந்தபடி, தோற்றத்தில் ஒரு வெள்ளரிப்பழம் போல காட்சி தருகிறார்.
இந்த "சப்த சிவ ஸ்தலங்களுக்கு" கூடுதலாக, அருகாமையிலுள்ள ஏகாம்பரேசுவரர்-வள்ளுவர் கோவில் பாரம்பரியமாக எட்டாவது தவிர்க்க முடியாததாக கருதப்படுகிறது.
குழந்தைகளின் இறப்பிற்குப் பொறுப்பேற்று மாநில முதல்வர் யோகி ஆதித்யநாத், சுகாதார அமைச்சர் சித்தார்த் நாத், மருத்துவக் கல்வி அமைச்சர் அசுதோசு டேண்டன் ஆகியோர் பதவி விலக வேண்டும் என காங்கிரசு கருத்து வெளியிட்டது. மருத்துவமனை நிர்வாகம், ஆக்சிசன் வினியோகிக்கும் தனியார் நிறுவனம், மாவட்ட நிர்வாகம் ஆகியவற்றின்மீது மனிதக் கொலை வழக்கு தொடர வேண்டும் என்றும் காங்கிரசு தனது கருத்தினைத் தெரிவித்தது. சமாஜ்வாதி கட்சி தனது குற்றச்சாட்டுகளை முன்வைத்தது.
பாபா ராகவ் தாஸ் மருத்துவக் கல்லூரி மருத்துவமனையில், 2017 ஆம் ஆண்டின் ஆகத்து 7 ஆம் தேதி முதல் 11 ஆம் தேதி வரையிலான 5 நாட்களில் சுமார் 60 குழந்தைகள் உயிரிழந்தனர். ஆகத்து 10, 11 தேதிகளில் 30 குழந்தைகள் உயிரிழந்ததாக மருத்துவமனை தெரிவித்தது. 12 பேர் மூளைக் காய்ச்சலால் இறந்ததாகவும், பிறர் ஆக்சிசன் தரப்படாமல் இறந்ததாகவும் மருத்துவமனை அறிவித்தது. அதன் பிறகான நாட்களில் நிகழ்ந்த இறப்புகளையும் சேர்த்து, மொத்தமாக 72 குழந்தைகள் இறந்துள்ளதாக அறிவிக்கப்பட்டது.
பத்திரிகையாளர்கள் கூட்டத்தில் பேசிய முதலமைச்சர் யோகி ஆதித்யநாத், ஆக்சிசன் வழங்குதலில் ஏற்பட்ட தட்டுப்பாடுகளின் காரணமாக குழந்தைகள் இறக்கவில்லை என தெரிவித்தார். மாநில தலைமை அரசுச் செயலாளரின் தலைமையில் உருவாக்கப்பட்டுள்ள செயற்குழு இது குறித்து விசாரணை செய்யும் என்றும் தெரிவித்தார்.
ஆக்சிசன் உருளைகளை விற்பனை செய்யும் தனியார் நிறுவனத்துக்கு உரூபாய் 67 இலட்சம் பணம் நிலுவையில் இருந்ததாகவும், அதனால் அந்த நிறுவனம் உருளைகள் வழங்குதலை நிறுத்தியதாகவும் தகவல்கள் வெளியாகின. இந்தத் தட்டுப்பாட்டின் காரணமாக உரிய மருத்துவ சிகிச்சையை குழந்தைகளுக்கு தர இயலாததால் இறப்பு ஏற்பட்டதாக தகவல் வெளியாகியது.
கோரக்பூர் அரசு மருத்துவமனை இறப்புகள் என்பது இந்தியாவின் உத்தரப்பிரதேச மாநிலத்தின் கோரக்பூர் நகரத்தில் அமைந்துள்ள அரசு மருத்துவமனையில் நிகழ்ந்த இறப்புகளைக் குறிக்கும்.
நவம்பர் 28 ம் தேதி, கொழும்பிற்கு தெற்கு-தென்கிழக்கே சுமார் தொலைவில் ஒரு தாழ்வழுத்தப்பகுதி உருவானது. இது வெப்பமான கடல் மேற்பரப்பு வெப்பநிலைகள் மற்றும் மிதமானதிலிருந்து வலுவானது வரையான செங்குத்து காற்று வெட்டு ஆகியவற்றில் அமைந்திருந்தது. அது மோசமாக ஒழுங்கமைக்கப்பட்டதாக இருந்தது. வளிமண்டல வெப்பச்சலனம் இதன் தவறான வரையறுக்கப்பட்ட குறைந்த-நிலை சுழற்சி மையத்தை சுற்றி சிதறி இருந்தது.
சாதகமான சுற்றுச்சூழல் நிலைமைகளின் கீழ் நவம்பர் 29 ஆம் தேதி வங்காள விரிகுடாவின் தென்மேற்குப் பகுதியில் தென்கிழக்கு இலங்கையின் கடற்கரையில் இது ஒரு தாழ்வழுத்தமாக உருவானது. மேற்கு நோக்கி நகரும் போது, அது சிறிது காலத்திற்குப்பின் இலங்கை கடலோரத்தை கடந்தது. அது மேற்குதிசை இயக்கத்தின் தொடர்ச்சியாக 29 ஆம் தேதி மாலை கன்னியாகுமரிப் பகுதியில் வெளிப்பட்டது. 30ம் தேதி தொடக்கத்தில் ஒரு ஆழ்ந்த தாழ்வுநிலையாகத் தீவிரமடைந்தது. இது மேலும் வடமேற்கு திசையில் நகர்ந்து கன்னியாகுமரிப் பகுதியில் நவம்பர் 30 அன்று காலையில் ஒரு சூறாவளிப் புயலாகத் தீவிரமடைந்தது. நவம்பர் 28 அன்று காலையில் கடுமையான மழை, கடுமையான காற்று மற்றும் கடினமான கடல்நிலைக்கு இலங்கையின் வானிலை ஆய்வு மையம் வானிலை ஆலோசனையை அடுத்த 24 மணி நேரத்திற்கு சம்பந்தப்பட்ட கடல் பிரதேசங்களுக்கு செல்லுபடியாகும் படி வெளியிட்டது. ஆலோசனையானது நவம்பர் 29ம் தேதி காலை நிலப் பகுதிகளுக்கும் நீட்டிக்கப்பட்டது. சூறாவளியின் விளைவு தீவில் குறையும் வரை இந்த காலப்பகுதியில் ஒரு தொடர்ச்சியான ஆலோசனைகள் வழங்கப்பட்டன.
சூறாவளி ஒகி நவம்பர் 30ல் பெருநில இந்தியாவின் தெற்கு முனையான கன்னியாகுமரி அருகே கடலை கடந்தது. இது கன்னியாகுமரிக்கு அருகே திசை திரும்பி, அரேபிய கடலில் இலட்சத்தீவுகளை நோக்கி நகர்ந்தபோதிலும் சேதம் மற்றும் அழிவை தமிழ்நாடு மற்றும் கேரளாவின் தெற்கு மாவட்டங்களில் ஏற்படுத்தியது. குறிப்பாக தமிழ்நாட்டின் கன்னியாகுமரி மாவட்டம் மற்றும் கேரளாவின் திருவனந்தபுரம் மாவட்டத்தில் சேதம் ஏற்படுத்தியது.
ஆழ்ந்த தாழ்வுநிலையாக, இந்த புயல் தமிழ்நாடு மற்றும் கேரளாவின் கரையோரத்தில் மோதியது. உள்கட்டமைப்பு சேதம் மற்றும் 34 பேர் உயிர்ப்பலி ஆகியவற்றை ஏற்படுத்தியது. இப்புயலில் கேரளாவில் 52 பேர் மற்றும் தமிழ்நாட்டில் 11 பேர் கொல்லப்பட்டதாகவும் பலர் காணாமல் போனதாகவும் மதிப்பிடப்பட்டுள்ளது. திசம்பர் 2 ம் தேதி சூறாவளி இலட்சத்தீவுகளைத் தாக்கியது.
28 நவம்பர் அன்று வங்காள விரிகுடாவின் தென்மேற்கு மற்றும் தென் இலங்கை மற்றும் பூமத்தியரேகை இந்திய பெருங்கடலின் அருகில் உள்ள பகுதிகளில் குறைந்த அழுத்தப் பகுதியிலிருந்து ஓகி புயல் தோன்றியது. திசம்பர் 6 ம் தேதி நன்கு அறியப்பட்ட குறைந்த அழுத்தப் பகுதியாக சூரத் மற்றும் தஹானு இடையே குஜராத்தின் தெற்கு கரையோரத்தை இது கடந்தது. புயல் 2,538 கிமீ தொலைவைக் கடந்தது. ஒரு குறைந்த அழுத்தப் பகுதியில் இருந்து முதிர்ந்த சூறாவளியாக பலப்பட்டது வரை இலங்கை, லட்சத்தீவு, தென் இந்தியா, மற்றும் மாலத்தீவில் பெரும் சேதத்தைத் தொடர்ந்தது. அரேபிய கடலில் அதன் இறுதி கட்டங்களில் இது வேகமாக பலவீனமடைந்த போதிலும் இந்தியாவின் மேற்கு கரையோரத்தில், குறிப்பாக மகாராஷ்டிரா மற்றும் குஜராத்தில் அதிக மழைபொழிவைக் கொடுத்தது. இந்தியாவில் 218 பேர் மற்றும் இலங்கையில் 27 பேர் உட்பட இதுவரை இதனால் 245 பேர் உயிரிழந்துள்ளனர். குறைந்தபட்சம் 551 பேர் காணாமல் போயுள்ளனர். இவர்களில் பெரும்பாலானோர் மீனவர்கள் ஆவர்.
மிகவும் கடுமையான சுழல் புயல் ஒகி என்பது ஸ்ரீலங்கா மற்றும் இந்தியாவின் பகுதிகள் அழிவு ஏற்படுத்திய ஒரு வலுவான வெப்பமண்டல சூறாவளி ஆகும். இது 2015 ஆம் ஆண்டின் மெக் சூறாவளிக்குப் பிறகு அரேபிய கடலில் ஏற்பட்ட மிகவும் கடுமையான வெப்பமண்டல சூறாவளி ஆகும். 2017 வட இந்திய பெருங்கடல் சூறாவளி பருவத்தின் மூன்றாவது மற்றும் வலுவான பெயரிடப்பட்ட புயல் இதுவாகும். ஒகி கிழக்கு அந்தமான் கடலில் நவம்பர் 21, 2017 இல் உருவான குறைந்த அழுத்தப் பகுதியில் தோன்றியது. வங்காள விரிகுடாவின் தெற்குப் பகுதியை கடந்து செல்லும் போது, வளிமண்டல நிலைமைகள் இது ஒரு ஆழ்ந்த காற்றழுத்தத் தாழ்வு நிலையாக மாற உதவின. நவம்பர் 29 ம் தேதி இது இலங்கையில் சொத்து மற்றும் வாழ்க்கைக்கு சேதம் விளைவித்தது. அதிக வளிமண்டல ஈரப்பதம் மற்றும் இலங்கை மற்றும் முக்கியமாக இந்தியாவில் கன்னியாகுமரி இடையேயான வெப்பமான கடல் மேற்பரப்பு வெப்பநிலை காரணமாக நவம்பர் 30 ம் தேதி ஒகி ஒரு சூறாவளி புயலாகத் தீவிரமடைந்தது.
இந்தியாவில் கன்னியாகுமரி அருகே நெருங்கும் போது, சூறாவளி ஒகி தன் பாதையை மாற்றியது. அரபிக்கடலில் இலட்சத்தீவை நோக்கிச் செல்லும் போது தீவிரமடைந்தது. புயல் இந்தியாவின் பிரதான கடலோரப் பகுதியிலிருந்து தூரத்திற்குச் சென்ற போதும் கட்டமைப்புகள் மற்றும் சொத்துகளுக்கு கடுமையான சேதத்தை ஏற்படுத்தியது. இந்தியாவில் தமிழ்நாடு மற்றும் கேரளாவின் தென் பகுதிகளில் குறைந்தபட்சம் 218 பேர் இதனால் உயிரிழந்துள்ளனர். திசம்பர் 2 ம் தேதி இலட்சத்தீவை ஒகி தாக்கியது. தேங்காய் மரங்களைச் சாய்த்து, தீவுகளில் உள்ள வீடுகள், மின் இணைப்புகள் மற்றும் பிற உள்கட்டமைப்புகளுக்குச் சேதம் விளைவித்தது. நிலவிய சூழ்நிலைகள் காரணமாக கரையோரத்தில் நுழைவதற்கு முன்பு திசம்பர் 6 ம் தேதி இந்தியாவில் குஜராத்தின் தென் கடற்கரைக்கு அருகே ஒகி வலுவிழந்தது.
செல்லாம்பரத்தில் ஒரு புயல் எழுச்சி காரணமாக சுமார் 220 குடும்பங்கள் கொச்சி கடலோரப் பகுதியிலிருந்து முன்னெச்சரிக்கை நடவடிக்கையாக பாதுகாப்பான இடங்களுக்கு மாற்றப்பட்டனர். கிட்டத்தட்ட 100 வீடுகள், பெரும்பாலும் புத்தென்தோடு மற்றும் பஜார் ஆகிய பகுதிகளில் இருந்து காலி செய்யப்பட்டனர். பள்ளிகள் மறுவாழ்வு மையங்களாக பயன்படுத்தப்பட்டன. செல்லனத்தில் 180, கன்னமாலியில் 17 மற்றும் எடவனகாட்டில் 18 குடும்பங்கள் இந்த மையங்களுக்கு மாற்றப்பட்டன. உணவு மற்றும் மருந்து அங்கே அவர்களுக்குக் கிடைத்தது. மும்பை மெட்ரோபோலிட்டன் பிராந்தியத்தில் மற்றும் சில தேர்ந்தெடுக்கப்பட்ட மாவட்டங்களில் பள்ளிக்கூடங்களுக்குப் பாதுகாப்பு நோக்கங்களுக்காக, திசம்பர் 5 ம் தேதி மஹாராஷ்டிரா அரசாங்கம் விடுமுறை அறிவித்தது.
ஒகி புயல் வடக்கு இந்தியப் பெருங்கடலில் இலங்கைக்கு அருகில் நவம்பர் 29ல் உருவான ஒரு வெப்ப மண்டலச் சூறாவளி ஆகும். நிலப்பகுதிக்கு அருகில் உருவானதால் ஆரம்பத்தில் இது வலுவடையவில்லை. எனினும் அரபிக் கடலை அடைந்தபோது திசம்பர் 1ம் தேதி இது வலுவடையத் தொடங்கியது. இலங்கையில் சேதம் ஏற்படுத்திய பிறகு இது இலட்சத்தீவுகள் மற்றும் இந்திய நிலப்பகுதியை நோக்கி நகரத் தொடங்கியது. இப்புயலின் இறுதிக்கட்டத்தில் இது குசராத்தைக் கடந்தது.
திசம்பர் 3 வரை, மாலத்தீவில் 62 தீவுகளில் உள்ள வீடுகள் ஒகியின் துணை விளைவுகளால் சேதமடைந்தன; 36 தீவுகள் மழையால் தூண்டப்பட்ட வெள்ளத்தை அனுபவித்தன. மேலும் 4 தீவுகள் புயல் அலைகளால் மூழ்கடிக்கப்பட்டன. உள்ளூர் குடிமகன்கள் தங்களால் சொந்தமாக நிர்வகிக்க முடியாத தீவுகளில் மாலதீவுகள் தேசிய பாதுகாப்புப் படை மீட்பு மற்றும் வெள்ள வடிகால் முயற்சிகள் செய்யப் பணிக்கப்பட்டது; காவலர்களும் உதவி புரிந்தனர்.
குஜராத்தில், தெற்கு பகுதியின் சில பகுதிகளில் கணிசமான மழை பெய்தது. அதிகபட்சமாக உமர்கமில் 90 மி.மீ. மழை பெய்தது. காய்கறிகள் மற்றும் வாழை பயிர்களுக்கு சேதம் ஏற்படுத்தியது. மணிக்கு 25 கிமீ வேகத்தில் வலுவான காற்றுகளும் பதிவு செய்யப்பட்டுள்ளன. மழை மற்றும் குளிர் காலநிலை மக்கள் மற்றும் பயிர்களை பாதித்தது.
வங்காள விரிகுடாவின் தென்மேற்கு, தென் இலங்கை மற்றும் பூமத்தியரேகை இந்திய பெருங்கடலின் அருகில் உள்ள பகுதிகள் ஆகியவற்றில் குறைந்த அழுத்தப் பகுதி 28 நவம்பர் காலையில் உருவானது. இது அதே பகுதியில் 29 ஆம் தேதி அதிகாலை நன்கு குறிப்பிடத்தக்க குறைந்த அழுத்தப் பகுதியாக மாறியது.
பெண் டாரன்டூலா சிலந்தி ஒரே சமயத்தில் 200-400 முட்டைகள் இடும். முட்டைகளைச் சுற்றிப் பட்டுப் போன்ற கூட்டை அமைத்து விட்டு சென்று விடும். முட்டைப் பொரித்த பின் வரும் இளம் சிலந்தி தனக்கு சாதகமான இடம் தேடிச் சென்று விடும்.
இவை பூச்சிகளையும்,நில அட்டைகளையும் உணவாக உட்கொள்கின்றன. இவை ஒரு முறை உணவு உட்கொண்டால், அவை செரிக்கும் வரை உணவு உட்கொள்வதில்லை.
இவற்றால் அசைகின்ற பொருளை மட்டுமே பார்க்க இயலும். ஒளியின் தன்மையில் ஏற்படும் மாறுபாட்டை மட்டுமே உணரமுடியும். இதன் பார்வைத்திறன் மிகக் குறைவு.
தொடு உணர்வை இவை 1.தனது உடலின் மீது ஏதாவது ஒரு பொருள் அழுத்தும் போதும், 2.உரோமங்களின் மீது ஏதாவது பொருள் படும்போதும், 3.இவற்றின் கால்களின் மீதுள்ள ட்ரைகோபோத்ரியா என்ற நுண்ணிய உரோமங்களில் ஏதாவது பொருள் பட்டால் இது நகர்த்திக் கொள்ளும். மாறாக இவை அதை தாக்குவதில்லை.
உடலின் மீது ஏதாவது ஒரு பொருள் தீண்டினால் மட்டுமே, தன் முன் கால்களை உயர்த்தி கொடுக்குகளைக் கொண்டு தயாராகும். ஆனால், எதிரே உள்ள பொருள் அசைவை நிறுத்தி விட்டால் தனது பழைய நிலைக்கேச் சென்று பின்னர் நகர்ந்து விடும். இவற்றின் கால்களின் மீது வளர்ந்துள்ள நுண்ணிய உரோமங்கள் காற்றின் வளியே வரும் அசைவை உணரும் திறன் கொண்டது. இச்சிலந்தியின் மீது காற்றை ஊதினால், தனது முன்புற கால்களைத் தூக்கிக் கொண்டு குதித்து விழும். இவ்வசைவு தீங்குகளிடமிருந்து தன்னைக் காத்துக்கொள்ள உதவுகிறது.எதிரிகளிடமிருந்து விலகி சென்றுவிடுமே தவிர, எதிரிகளைத் தாக்க முயற்சிப்பதில்லை.
டாரன்டூலா வகை சிலந்திகள் வெப்பப்பிரதேச நாடுகளில் வாழ்பவை. சில இனங்கள் பெரியவை. இவை தாக்கும் போது ஆழமான புண்களை உருவாக்கும். மனிதனை தாக்குவதில்லை, சற்று வலி மட்டுமே உருவாகும். எலிகள், பூச்சிகளை இவை தாக்கி அழிக்கின்றது. இவை பொந்துகளில் வாழும். மாலையில் மட்டுமே வெளிவரும். இரவில் பெண் துணையைத் தேடி வெளியே சுற்றும். ஆண், பெண் சிலந்திகள் இணைந்த பிறகு, ஆண் சிலந்தி சில வாரங்களில் இறந்துவிடும். ஆனால், பெண் டாரன்டூலா சிலந்தி 25ஆண்டுகள் கூட உயிர் வாழும்.
இச்சிலந்தியின் உடல் முழுவதும் உரோமங்கள் உள்ளது. முக்கியமாக, கால்களின் மீது அதிகமான உரோமங்கள் உள்ளன. அதன்மீது ஏதேனும் பொருள் பட்டுவிட்டால், அதனை மிக விரைவாகப் பிடித்துக் கொள்ளும். ஆனால், பசி இல்லாத போது பொருட்கள் தன் மீது பட்டாலும் அதனை விட்டு விலகிச் செல்கின்றது.
கந்திகோட்டா என்ற பெயரில் உள்ள ‘கந்தி’ என்றால் தெலுங்கில் பள்ளத்தாக்கு என்று பொருள். கோட்டா என்றால் கோட்டை என்பதாகும். இங்கு ஒரு பெரிய பள்ளத்தாக்கு உள்ளதால் இப்படி அழைக்கப்படுகிறது. இங்கு பாயும் பென்னாறு நதியானது இங்குள்ள எர்ராமலையின் குறுக்கே ஓடுவதால் இந்தப் பள்ளத்தாக்கு ஏற்பட்டுள்ளது. பாறைகளை வெட்டி, அவற்றைக் கைகளால் அடுக்கி வைத்ததுபோல் உள்ளது. இங்கு சிவப்பும் மஞ்சளும் பழுப்புமாகப் பல்வேறு வண்ணங்களில் பாறைகள் மிக அழகாகக் காணப்படுகின்றன. இரண்டு பக்கமும் உள்ள பாறை அடுக்குகளுக்கு நடுவே 300 அடி பள்ளத்தாக்கில் பென்னாறு ஓடுவது அற்புதமான காட்சியாக உள்ளது. வனப்பகுதிகளில் அமைந்திருக்கும் இந்த அழகிய நிலப்பரப்பு பரந்த இயற்கை வளங்களைக் கொண்டுள்ளது.
கோட்டை வளாகத்தில் இரண்டு பழங்காலக் கோயில்கள் உள்ளன இதில் ஒன்றான ரங்கநாதர் கோயில் மிகவும் பழமையானதாகவும் அழகான கட்டிடக்கலையுடனும் காட்சியளிக்கிறது. இன்னொன்றான மாதவ சுவாமி கோயில் கட்டிடக்கலையில் ஹம்பிக்கு ஈடாக இருக்கிறது. கோட்டையில் உள்ள ஜாமியா மசூதியை ஒட்டி மிகப் பெரிய தானியக் கிடங்கு ஒன்றும் உள்ளது. இந்தக் கோட்டைக்கு அரணாக இந்தக் கந்திகோட்டா பள்ளத்தாக்கு அமைந்துள்ளது. ஒவ்வொரு ஆண்டும் கோட்டையில் பாரம்பரிய விழா நடத்தப்படுகிறது.
இந்த கிராமமானது சிலகாலம் மைக்லினீனி நயாக்கர்களால் ஆளப்பட்டது. அதற்குப் பின்னரே பெம்மாசனி மரபினரின் ஆட்சியின்கீழ் ஆளப்பட்டது. அண்மையில், வரலாற்று ஆய்வாளரான ஓபுல் ரெட்டி என்பவர் கந்திக்கோட்டா சம்மந்தப்பட்ட ஒரு செப்பேட்டைக் கண்டுபிடித்தார். இதன் காலம் 16 ஆம் நூற்றாண்டுக்கு முற்பட்டதாகும்.
சிதிலமடைந்து காணப்படும் கோட்டையின் மதில் சுவரானது ஐந்து கி.மீ. சுற்றளவில் அமைந்துள்ளது. 20 அடி உயரத்தில் கோட்டையின் நுழை வாயில் உள்ளது. கோட்டையில் 101 இடங்களில் 40 அடி உயரத்துக்கு முகப்பு அமைப்புகள் உள்ளன. செங்கல்லால் கட்டப்பட்ட ஒரு பரந்த அரண்மனை மற்றும் ஒரு பழைய பீரங்கியும் உள்ளது.
கந்திக்கோட்டா பகுதியின் சிறப்பை முதன்முதலில் கண்டறிந்து, கி.பி. 1123 ஆம் ஆண்டில் அருகில் உள்ள பொம்மனப்பள்ளியில் ஒரு மணல் கோட்டையை காபா ராஜா கட்டினார் இவர் கல்யாணியில் இருந்து ஆண்ட மேலைச் சாளுக்கிய மன்னனான அகவமல்ல சோமேஸ்வரனின் ஆதரவாளராவார்.
கந்திகோட்டாவானது சக்திவாய்ந்த தெலுங்கு மரபினரான பெம்மாசனி மரபினரின் ஆட்சியின் கீழ் இருந்தது. இவர்களால் இங்கு கட்டப்பட்ட கோட்டையானது நாட்டின் மிக முக்கியமான கோட்டையாகவும் இருந்தது.
கந்திகோட்டா என்பது ஆந்திரப் பிரதேசத்தின் கடப்பா மாவட்டத்தில் ஜம்மமலமடுவில் இருந்து 15 கி.மீ. தொலைவில் பெண்ணாறுக்கு அருகிலுள்ள ஒரு கிராமமாகும்.
கடப்பா மாவட்டத்தைச் சார்ந்த புகழ்பெற்ற தெலுங்கு கவிஞரான வேமனா, குறுகிய காலம் கந்திக்கோட்டாவில் வாழ்ந்ததாக நம்பப்படுகிறது.